RESOLUCIÓN do 12 de xaneiro de 2026 pola que se publica a Resolución do 31 de decembro de 2025 que finaliza o procedemento administrativo ao abeiro da Orde do 16 de xuño de 2025 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter social, con cargo á asignación tributaria do 0,7 % do imposto sobre a renda das persoas físicas e do imposto de sociedades, xestionado por esta consellería (código de procedemento BS623D).
Consellería de Política Social e Igualdade — III. Outras disposicións — 20/01/2026

No
Diario Oficial de Galicia
número 123, do 30 de xuño de 2025, publícase a Orde da Consellería de Política Social e Igualdade, do 16 de xuño de 2025, pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter social, con cargo á asignación tributaria do 0,7 % do imposto sobre a renda das persoas físicas e do imposto de sociedades, xestionado por esta consellería (código de procedemento BS623D).
Así mesmo, no
Diario Oficial de Galicia
número 251, do 30 de decembro de 2025, publícase a Orde do 26 de decembro de 2025 pola que se fai público o incremento do crédito previsto na citada Orde do 16 de xuño.
De conformidade co artigo 15 da orde que establece as bases da convocatoria, a resolución será ditada pola persoa titular da Consellería de Política Social e Igualdade por proposta da comisión instrutora, segundo o previsto no artigo 13.
Así mesmo, o artigo 16 da mesma orde establece que se publicarán no
Diario Oficial de Galicia
, de conformidade co previsto no artigo 45 da Lei 39/2015, do 1 de outubro, os actos administrativos e a correspondente resolución deste procedemento. Esta publicación producirá os efectos da notificación.
Polo exposto, finalizada a instrución e emitida a resolución que finaliza o procedemento,
Primeiro. Ordenar a publicación no
Diario Oficial de Galicia
do contido íntegro da Resolución do 31 de decembro de 2025, ditada no procedemento BS623D, respecto das axudas destinadas a realizar programas de interese xeral para fins de carácter social, con cargo á asignación tributaria do 0,7 % do imposto sobre a renda das persoas físicas e do imposto de sociedades, ao abeiro da Orde do 16 de xuño de 2025 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter social, con cargo á asignación tributaria do 0,7 % do imposto sobre a renda das persoas físicas e do imposto de sociedades, xestionado por esta consellería (código de procedemento BS623D), que se xunta a esta resolución no anexo.
Segundo. Comunicar que a Resolución do 31 de decembro de 2025, que finaliza este procedemento, esgota a vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a partir da publicación desta resolución no
Diario Oficial de Galicia
, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous (2) meses contados a partir do día seguinte ao da súa publicación no
Diario Oficial de Galicia
.
Terceiro. Notificada a resolución de concesión, as entidades beneficiarias deberán comunicar, no prazo de dez días (10) hábiles computados a partir do día seguinte ao da publicación desta resolución, a súa aceptación, comprometéndose a executar a acción subvencionada nas condicións establecidas na convocatoria. No caso de non comunicar o dito aspecto no prazo indicado, entenderase tacitamente aceptada.
Santiago de Compostela, 12 de xaneiro de 2026
A través da Orde do 16 de xuño de 2025 (
Diario Oficial de Galicia
número 123, do 30 de xuño) establecéronse as bases reguladoras e convocouse o procedemento para a concesión de subvencións destinadas á realización de programas de interese xeral para fins de carácter social, con cargo á asignación tributaria do 0,7 % do imposto sobre a renda das persoas físicas e do imposto de sociedades, xestionado por esta consellería.
Unha vez comprobadas as solicitudes polo órgano instrutor, examinadas pola comisión de valoración as solicitudes admitidas, vista a proposta de resolución formulada polo referido órgano instrutor, e tendo en conta as dispoñibilidades orzamentarias,
Primeiro. Que non son susceptibles de obter subvencións as entidades recollidas no anexo I polo incumprimento dos requisitos sinalados na orde de convocatoria.
Segundo. Que non son susceptibles de obter subvencións os programas e proxectos respecto dos cales as entidades manifestaron a súa desistencia, tal e como se recolle no anexo II.
Terceiro. Que son susceptibles de obter subvencións as entidades para os programas e proxectos recollidos no anexo III, na contía sinalada para cada programa ou proxecto en aplicación dos criterios de valoración e prelación establecidos nos artigos 13 e 14, por un importe total de 34.752.645,86 €, distribuídos nas aplicacións orzamentarias que se indican:
Cuarto. Que non son susceptibles de obter subvencións as entidades para os programas e proxectos recollidos no anexo IV, por non acadar a puntuación mínima establecida, de acordo co establecido no artigo 13 da orde de convocatoria.
Quinto. De conformidade co artigo 22 das bases reguladoras, o pagamento do 100 % do importe da subvención realizarase dunha soa vez en concepto de anticipado, que se fará efectivo unha vez notificada a resolución.
Sexto. A percepción destas axudas é compatible con outras subvencións, axudas e ingresos ou recursos, para a mesma finalidade, procedentes de calquera outra Administración ou ente público ou privado.
Non obstante, estas axudas concedidas para o mesmo programa, actuación ou actividade dentro da liña VI: actuacións de promoción da igualdade entre mulleres e homes e de prevención e loita contra a violencia de xénero, son incompatibles coas subvencións a entidades de iniciativa social sen ánimo de lucro para programas dirixidos a mulleres en situación de especial vulnerabilidade, convocadas anualmente pola Consellería de Política Social e Igualdade (SI427A).
Sétimo. A data límite para a presentación da documentación xustificativa dos gastos efectuados é o 15 de marzo de 2027.
As entidades que ao abeiro desta convocatoria reciban un importe igual ou superior a 30.000 € realizarán a xustificación a través de conta xustificativa que incorpore unha memoria de actuación e unha memoria económica abreviada, con achega de informe de auditoría, de acordo co regulado no artigo 50 do Decreto 11/2009, do 8 de xaneiro, segundo sinala o artigo 23.5 da orde de convocatoria.
As entidades que reciban un importe inferior a 30.000 € poderán optar, á súa elección, por realizar a xustificación a través de conta xustificativa con achega de informe de auditoría nos termos previstos no citado artigo 23.5, ou a través da conta xustificativa simplificada, regulada no artigo 51 do Decreto 11/2009, do 8 de xaneiro.
Oitavo. Sen prexuízo das demais obrigas establecidas na Lei 9/2007, do 13 de xuño, de subvencións de Galicia, e no resto de normativa estatal ou autonómica aplicable, as entidades beneficiarias das axudas adquiren as seguintes obrigas e compromisos:
• Executar o proxecto, realizar a actividade ou adoptar o comportamento que fundamenta a concesión da subvención e cumprir o seu obxectivo.
• Xustificar ante o órgano concedente o cumprimento da finalidade da subvención, a realización da actividade ou a adopción do comportamento que fundamentou a súa concesión e o seu custo real.
• Destinar os fondos percibidos ao obxecto concreto para o cal foron concedidos e realizar as actuacións que integran o proxecto subvencionado, segundo o estipulado no artigo 41 do Decreto 11/2009, do 8 de xaneiro.
• No suposto de adquisición, construción, rehabilitación e mellora de bens inventariables, destinar os ditos bens ao fin concreto para o cal se concedeu a subvención durante un prazo que non pode ser inferior a cinco anos, no caso de bens susceptibles de inscrición nun rexistro público, nin a dous anos para o resto de bens.
• Comunicarlle ao órgano concedente a obtención de subvencións, axudas, ingresos ou recursos que financien as actividades subvencionadas. Esta comunicación deberá efectuarse tan axiña como se coñeza e, en todo caso, con anterioridade á xustificación da aplicación dada aos fondos percibidos.
• Consentir expresamente a inclusión dos datos relevantes da subvención nos rexistros públicos que proceda, conforme a disposición adicional do Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, dos orzamentos xerais da Comunidade Autónoma para o exercicio 2006, e o artigo 16 da Lei 9/2007, do 13 de xuño, de subvencións de Galicia.
• Conservar os documentos xustificativos orixinais da aplicación dos fondos recibidos, incluídos os documentos electrónicos, en canto poidan ser obxecto das actuacións de comprobación e control.
• Someterse ás actuacións de comprobación que deba efectuar o órgano concedente e ás de control financeiro que corresponden á Intervención Xeral da Comunidade Autónoma en relación coa subvención concedida, ás previstas na lexislación do Tribunal de Contas e do Consello de Contas e achegar canta información lles sexa requirida no exercicio das actuacións anteriores.
• Incorporar de forma visible no material de difusión dos programas subvencionados o seu financiamento público.
• Ter subscrita unha póliza de seguro de accidentes e de enfermidade e de responsabilidade civil a favor do persoal voluntario que participe nos programas subvencionados conforme o previsto nos artigos 7.g) e 11.i) da Lei 10/2011, do 28 de novembro, de acción voluntaria.
• Cumprir coa obriga de subministración de información nos termos establecidos no artigo 4 da Lei 1/2016, do 18 de xaneiro, de transparencia e bo goberno.
Noveno. De acordo co establecido no artigo 24 das bases reguladoras, o incumprimento das obrigas contidas nelas ou na demais normativa aplicable, dará lugar á obriga de devolver total ou parcialmente as subvencións percibidas, así como os xuros de demora correspondentes.
Para facer efectiva a devolución a que se refire o punto anterior, tramitarase o oportuno procedemento de reintegro, que se axustará ao previsto no título II da Lei 9/2007, do 13 de xuño, de subvencións de Galicia, e na súa normativa de desenvolvemento.
Décimo. Esta resolución pon fin á vía administrativa e contra ela as persoas interesadas poderán interpoñer recurso potestativo de reposición ante a conselleira de Política Social e Igualdade, no prazo dun mes contado a partir do día seguinte ao da súa notificación, de acordo co establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados desde o día seguinte ao da súa notificación, de conformidade co disposto no artigo 46 da Lei 29/1988, do 13 de xullo, reguladora da xurisdición contencioso-administrativa.
Décimo primeiro. A publicación desta resolución producirá os efectos de notificación, nos termos establecidos no artigo 16 da Orde do 16 de xuño de 2025
Santiago de Compostela, 31 de decembro de 2025. Fabiola García Martínez, conselleira de Política Social e Igualdade.
Liña I. Actuacións no ámbito da familia, a infancia e a dinamización demográfica.
Liña II. Actuacións de inclusión social.
Liña III. Actuacións de promoción da autonomía persoal e apoio de persoas con discapacidade.
Liña IV. Proxectos de investimento e adecuación de centros e unidades de atención destinados a persoas con discapacidade.
Liña V. Proxectos de investimento e adecuación de centros e unidades de atención destinados a persoas en situación ou risco de exclusión social.
Liña VI. Actuacións de promoción da igualdade entre mulleres e homes e de prevención e loita contra a violencia de xénero.
Liña VII. Actuacións de promoción da autonomía persoal de apoio a persoas maiores e a persoas dependentes.
Liña VIII. Proxectos de investimento e adecuación de centros e unidades de atención destinados a persoas maiores e a persoas dependentes.
Liña IX. Proxectos de investimento e adecuación de centros destinados á infancia do sistema de protección e reforma xuvenil.